R: În principiu această întrebare este adresată mai ales de către clienți care se află la prima cumpăarare a unui bun imobil. Din fericire, suntem într-o țară unde, deși nu merg multe din lucruri, măcar pe partea aceasta a cabinetelor notariale, lucrurile stau bine. Notarul public nu e „al cumparatorului” sau „al vanzatorului”. El este asimilat unui funcționar public care este obligat prin lege și prin regulamentele de functionare sa fie impartial si neutru. Notarul trebuie sa explice clar părților conținutul actului și sa raspunda clar la orice întrebare sau nedumerire a acestora, așa că, dacă aveți orice nelamuriri, acestea trebuiesc clarificate de notar înainte de semnarea actelor. Un notar public, oricare ar fi el, dacă ajută una din părți să comită o ilegalitate își riscă meseria (e rapid exclus din branșă) și de multe ori libertatea. Sunt câteva cazuri de notari publici, inclusiv din Brașov, care petrec timp după gratii pentru că au fost prea creativi atunci când au avut situații dubioase. Din experiența noastră, puteți merge cu toată încrederea la orice notar public … dacă s-a semnat un act translativ de proprietate (un contract de vânzare-cumpărare) puteți fi în 999.999 de cazuri dintr-un milion că totul este în regulă. Probabilitatea de a fi “înșelat” de către un notar public (fie el și “al celeilalte părți”) este mai mică decât cea de a câștiga premiul cel mare la loteria de Craciun din Statele Unite :) Trebuie menționat ca ceea ce folosim este oarecum contractul standard de vanzare-cumparare a unui imobil, folosit de către notarii publici din România, probabil cu modificările specifice notarului cu care lucram. Și cam asta e tot. Contract standard, fără clauze dubioase sau ascunse. Iată textul integral, din care însă am eliminat referințele personale, cu comentariile noastre, acolo unde am simțit ca este necesar: ~ CONTRACT DE V NZARE – CUMPĂRARE ~ Subsemnata …… , în calitate de vânzătoare şi Subsemnata ….., în calitate de cumpărătoare, încheiem prezentul contract în următoarele condiţii: Subsemnata vânzătoare, vând cumpărătoarei terenul curţi construcţii în suprafaţă de xxx m.p. situat în intravilanul Com. Dumbrăviţa, sat Vlădeni, jud. Braşov, înscris în CF nr. yyyyy a localităţii Dumbrăviţa (nr. CF vechi mmm A+qqq Vlădeni), identificat la A1, cu nr. top. 5974/b/2/1/1/XXX. (NOTĂ: esența contractului) Menţionez că terenul obiect al acestui contract de vânzare-cumpărare este fără utilităţi. (NOTĂ: Se pare ca e important pentru taxare – la un teren cu utilitati taxele percepute de notar sunt mai mari)Subscrisa vânzătoare, prin reprezentant, declar că am dobândit dreptul de proprietate asupra terenului de mai sus cu titlu de drept cumpărare, în baza contractului de vânzare-cumpărare autentificat sub nr. xxx de notarul public Hermeneanu Adriana-Daniela din Braşov, conform şi celor înscrise în cartea funciară sus-menţionată sub B 3.1 cu act nr ttt cf. (NOTĂ: Declarația vanzatorului privind modul de dobândire al imobilului) Vânzarea se face liberă de procese şi fără sarcini.  (NOTĂ: Adică nu exista nicio ipoteca sau gaj, terenul nu este “pus” la nicio bancă și în general nu există orice alt impediment la vanzare). Subscrisa vânzătoare, prin reprezentant, o garantez pe cumpărătoare de evicţiune, autorizez întabularea în cartea funciară a dreptului său de proprietate asupra terenului descris mai sus şi declar pe proprie răspundere că de la data obţinerii extrasului de carte funciară şi până la data semnării actului de faţă nu a intervenit nicio schimbare în situaţia juridică a terenului ce îl înstrăinez. Subscrisa vânzătoare, prin reprezentant, declar că situaţia juridică a terenului de mai sus este cea din extrasul de carte funciară numărul XXX/xxx.2016, eliberat de Biroul de Cadastru şi Publicitate Imobiliară Braşov din cadrul Oficiului de Cadastru şi Publicitate Imobiliară Braşov, iar taxele şi impozitele aferente terenului ce se înstrăinează sunt achitate la zi, conform Certificatului de atestare fiscală nr. xxx /xxx.2016 eliberat de Primăria Com. Dumbrăviţa, jud. Braşov, care au stat la baza încheierii prezentului contract. Preţul stabilit de comun acord şi declarat pe proprie răspundere este de MMM lei , conform ……, preţ care s-a achitat integral de către cumpărătoare, anterior perfectării prezentului act, prin transfer bancar în contul nr.xxxxx, deschis la banca ….. pe numele vânzătoarei, ceea ce aceasta, recunoaşte şi prin semnarea prezentului act.  (NOTĂ: În cazul nostru notarul a avut acces la tot istoricul de plăți de pe site și le vede exact) Subscrisa vânzătoare, prin reprezentant şi subsemnata cumpărătoare declarăm că preţul de mai sus este cel real. Ne-au fost aduse la cunoştinţă prevederile Codului Civil, ale legii privind evaziunea fiscală şi consecinţele nedeclarării unui preţ serios şi stăruim în perfectarea actului la preţul de mai sus. Declarăm, totodată, că am luat cunoştinţă de prevederile Legii nr.656/2002 pentru prevenirea şi combaterea spălării banilor. Subsemnatele părţi contractante declarăm că am fost informate de către notarul public de dispoziţiile Legii nr.70/2015 pentru întărirea disciplinei financiare privind operaţiunile de încasări şi plăţi în numerar şi pentru modificarea OUG 193/2002 privind introducerea sistemelor moderne de plată şi înţelegem să încheiem actul în aceste condiţii (NOTĂ: LA plăți cash mai mari intervin probleme potențiale – de aceea noi nu lucrăm cu cash ci numai cu transfer prin conturi bancare) Taxele pentru perfectarea actului, cât şi taxele şi impozitele legale aferente terenului vândut, revin de azi, data autentificării prezentului contract, cumpărătoarei. Subsemnata cumpărătoare cumpăr, ca bun propriu / comun, terenul descris mai sus, la preţul şi în condiţiile acestui contract, cunosc faptul că vânzătoarea a dobândit dreptul de proprietate prin ….şi că terenul ce se vinde nu are sarcini şi nici procese. (Daca cumparatorul este casatorit si are regimul matrimonial de comuniune de bunuri atunci terenul cumparat devine bun comun al sau si al sotului/sotiei. Dacă exista o conventie matrimoniala atunci terenul devine bun propriu – intra doar in patrimoniul soțului cumparator) Am luat cunoştinţă de încadrarea în zonă a terenului, limitele de hotar, suprafaţa acestuia, vecinătăţile şi accesul la drumul public, declar că le-am verificat şi sunt de acord să dobândesc terenul obiect al acestui contract în aceste condiţii. Subsemnatacumpărătoare am luat cunoştinţă de dispoziţiile Planului de Urbanism Zonal elaborat pentru proiectul din care face parte terenul identificat mai sus şi înţeleg să mă substitui investitorului acestui plan şi, în această calitate, să îmi asum toate obligaţiile şi să beneficiez de toate drepturile oferite de acest document de urbanism. Subsemnata cumpărătoare cunosc faptul că situaţia juridică a terenului este neschimbată şi corespunde cu cea descrisă în extrasul de carte funciară prezentat de vânzătoare. În temeiul art.35 din Legea nr.7/1996, republicată, notarul public are obligaţia legală de a comunica actul la biroul de carte funciară, în vederea înscrierii acestuia în cartea funciară.  (NOTĂ: Notarul depune la Cartea Funciara actul și în 10 zile lucrătoare ridica extrasul de CF pe numele cumparatorului) Subsemnatele părţi contractante declarăm că înainte de semnarea actului am citit conţinutul acestuia, constatând că el corespunde voinţei noastre şi condiţiilor stabilite de noi de comun acord. Avem cunoştinţă de obligaţia noastră de a înregistra la Primăria Com. Dumbrăviţa – Direcţia Impozite şi Taxe Locale, prezentul contract de vânzare – cumpărare, în termen de 30 de zile de la data încheierii acestuia. (Obligație de care multi cumparatori cam uită …) Tehnoredactat şi autentificat la Biroul Notarului Public Hermeneanu Adriana-Daniela, cu sediul în Mun. Braşov, Bld. Griviţei nr.88, bl.12, sc.B, ap.2, jud. Braşov, într-un exemplar original, care rămâne în arhiva biroului notarial şi 5 (cinci) duplicate, dintre care unul va rămâne în arhiva biroului notarial, un exemplar pentru cartea funciară şi 3 (trei) exemplare au fost eliberate părţilor.